b'\n_START_ARTICLE_\nThomas Thabane\n_START_SECTION_\nStridigheder i koalitionen og p\xc3\xa5st\xc3\xa5et kupfors\xc3\xb8g 2014\n_START_PARAGRAPH_\nI juni 2014 opl\xc3\xb8ste Tom Thabane parlamentet, angiveligt for at afv\xc3\xa6rge en mistillidsafstemning efter stridigheder i regeringskoalitionen._NEWLINE_30. august 2014 flygtede han til Sydafrika, idet han frygtede for sit liv og sagde, at milit\xc3\xa6ret var ved at gennemf\xc3\xb8re et milit\xc3\xa6rkup, hvilket blev ben\xc3\xa6gtet af Lesothos milit\xc3\xa6r. Tom Thabane vendte tilbage til Lesotho 3. september._NEWLINE_If\xc3\xb8lge ikke-navngivne efterretningskilder blev et kupfors\xc3\xb8g iv\xc3\xa6rksat af lederen af Lesothos milit\xc3\xa6r, generall\xc3\xb8jtnant Tlali Kamoli, efter at Thabane havde beordret, at Kamoli skulle forlade sin post til fordel for generall\xc3\xb8jtnant Maaparankoe Mahao.'